Fil-5 ta' Diċembru 2017, il-Kunsill adotta deċiżjoni li tistabbilixxi li r-Rumanija naqset milli tieħu azzjoni effettiva biex tikkoreġi devjazzjoni baġitarja sinifikanti. Huwa ħareġ rakkomandazzjoni ġdida li tirrevedi rakkomandazzjoni diġà indirizzata lir-Rumanija taħt il-"proċedura ta' devjazzjoni sinifikanti" tal-UE. Ir-Rumanija hija responsabbli għal devjazzjoni sinifikanti mill-perkors ta' aġġustament maqbul lejn l-objettiv baġitarju ta' terminu medju tagħha. Kemm l-objettiv ta' terminu medju u l-proċedura ta' devjazzjoni sinifikanti huma parti mill-fergħa preventiva tal-Patt ta' Stabbiltà u Tkabbir, il-ġabra tar-regoli fiskali tal-UE. Il-fergħa preventiva tiffoka fuq il-bilanċi strutturali, jiġifieri l-bilanċi baġitarji kkorreġuti għal fatturi baġitarji ċikliċi ta' darba. B'hekk jiġi iżolat l-impatt ta' azzjoni politika diskrezzjonarja tal-gvern u l-infiq fuq il-ħlas lura tal-imgħax. Fid-dawl tal-previżjoni ekonomika tal-Kummissjoni tal-ħarifa 2017, il-bilanċ strutturali tar-Rumanija huwa mistenni li jkun iddeterjora b'1.1% tal-PDG fl-2017. Dan huwa għall-kuntrarju tal-0.5% tat-titjib strutturali tal-PDG irrakkomandat mill-Kunsill f'Lulju 2017. Ir-riskju huwa li ser jiġġenera defiċit stmat għal 3.3% tal-PDG għall-2017 – ogħla mill-valur referenzjarju tal-UE għad-defiċits tal-gvern – li jkun jirrikjedi proċedura ta' defiċit eċċessiv taħt il-fergħa korrettiva tal-Patt Barra minn hekk, it-tkabbir tan-nefqa primarja netta tal-gvern tar-Rumanija telgħet għal 4.9% tal-PDG fl-2017, ferm ogħla mill-parametru referenzjarju tan-nefqa ta' 3.3% stabbilit mill-Kunsill. Il-Kunsill jappella għal miżuri li jiżguraw tkabbir nominali tan-nefqa primarja tal-gvern netta ta' mhux aktar minn 3.3% fl-2018, li tirrappreżenta aġġustament strutturali annwali ta' mill-anqas 0.8% tal-PDG. Huwa jirrakkomanda li kwalunkwe dħul mhux mistenni għandu jintuża biex inaqqas id-defiċit, u li miżuri ta' konsolidazzjoni baġitarja iwasslu għal titjib dejjiemi fil-bilanċ strutturali ġenerali tal-amministrazzjoni pubblika. Il-Kunsill stabbilixxa l-iskadenza tal-15 ta' April 2018 biex ir-Rumanija tirrapporta dwar l-azzjoni meħuda b'reazzjoni għar-rakkomandazzjoni riveduta tiegħu. Deċiżjoni ta' Novembru 2017 dwar ir-Rumanija taħt il-proċedura ta' devjazzjoni sinifikanti Din ir-riżorsa bħalissa hi disponibbli biss bil-lingwa jew il-lingwi li ġejjin: Rakkomandazzjoni ta' Novembru 2017 lir-Rumanija dwar proċedura ta' devjazzjoni sinifikanti Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa